
Dagtilbud Østbirk
Actioncard nr. 18: 
Medarbejder udsat for voldsom adfærd fra borger, barn eller forældre.
		
Situation 
	Dette actioncard er et supplement til retningslinjerne om vold, trusler og chikane.

En eller flere i medarbejdergruppen bliver udsat for voldsom adfærd fra en borger/borgere.

Ved voldsom adfærd fra et barn/ forældre forstås overskridelse af medarbejderens personlige og professionelle grænser, som følge af verbale udsagn samt fysiske handlinger fra barnet som nap, bid, slag, spark, spyt eller bevidst kast med en genstand.




Opgave 
	I situationen skal medarbejderen vurdere, om vedkommende har kontrol over situationen. Hvis man i situationen føler sig magtesløs, skal man hvis man kan, forlade stedet for at nedskalere konflikten.

Medarbejderen skal herefter søge hjælp hos kolleger eller ledelse med henblik på at stoppe konflikten.




Udførelse
	Børn
· Medarbejderens vurdering i situationen er nødvendig, fordi vi har med små børn at gøre, og konfliktløsning derfor er en del af den pædagogiske opgave med udvikling og læring.
· Medarbejderens og kollegaernes vurdering skal altid respekteres.
· Skab om nødvendig afstand til barnet, så du ikke kommer til skade.
· Påkald dig opmærksomhed fra andre kollegaer og lav et skifte med disse.
· Hvis du som medarbejder oplever, at en kollega har brug for hjælp, men ikke selv er i stand til at bede om hjælp, skal du gribe ind.
· Omkringværende kolleger træder til og tilkalder om nødvendigt yderligere hjælp fra flere kollegaer og ledelsen.
· Forsøg at få ro på situationen, ved at handle roligt og neutralt, skærm øvrige børn fra situationen, hvis aktuelt fjern skarpe genstande.
· Forældre informeres om episoden. Aftal på stuen hvem der informerer.

· Episoden registreres i X-net insubiz, i beskrivelsen skal du skrive barnets fornavn. Som medarbejdere har du selv adgang til at kunne registrere, man kan også søge hjælp hos AMR-repræsentant eller ledelsen. Vejledning til registrering hænger i alle forberedelsesrum.

· Pædagogisk tilgang udarbejdes i handleplan/risikovurdering
· Er der registreret 3 hændelser med et barn, indkaldes forældrene til samtale, dette for at have dialogen om, hvordan vi sammen hjælper barnet bedst.

Forældre eller øvrige voksne
· Medarbejderens vurdering i situationen er nødvendig.
· Medarbejderens og kollegaernes vurdering skal altid respekteres.
· Skab om nødvendig afstand/ forlad situationen. 
· Påkald dig opmærksomhed fra andre kolleger og lav et skifte med disse.
· Hvis du som medarbejder oplever, at en kollega har brug for hjælp, men ikke selv er i stand til at bede om hjælp, skal du gribe ind.
· Omkringværende kollegaer træder til og tilkalder om nødvendigt yderligere hjælp fra flere kollegaer og ledelsen.
· Forsøg at få ro på situationen, ved at handle roligt og neutralt, skærm børnene fra situationen.
· Informer ledelsen om situationen

· Episoden registreres i X-net insubiz, i beskrivelsen skal du skrive forælderens fornavn. Som medarbejdere har du selv adgang til at kunne registrere, man kan også søge hjælp hos AMR-repræsentant eller ledelsen. Vejledning til registrering hænger alle forberedelsesrum.




Ressourcer (Hvem løser opgaven)
	· Andre medarbejdere i dagtilbuddet
· Ledelse 
· Forældre



Ledelse og Kommunikation 
	De medarbejdere, der er til stede i situationen, tager hånd om hændelsen. 
Ingen medarbejder går/sendes hjem før vedkommende har talt med en kollega i huset eller ledelsen. (brug 10 min på Defusing 1-1 – se lamineret procesbeskrivelse)
Ledelsen orienteres efterfølgende.

Ledelsen/medarbejder følger op med medarbejdere efter hændelsen.




Hjælpeværktøjer 
	Telefonliste:
Dagtilbudsleder Gitte Werborg xx xx xx xx
Assisterende leder Kristina Kaas tlf. xx xx xx xx eller Catharina Pedersen xx xx xx xx Børn og Forebyggelse/Fronten
Fronten i Børn og Forebyggelse tlf. xx xx xx xx 
Politi tlf. 114

